b'\n_START_ARTICLE_\nRat Pack\n_START_PARAGRAPH_\nRat Pack (liet. \xc5\xbdiurki\xc5\xb3 gauja arba \xc5\xa1utv\xc4\x97)\xc2\xa0\xe2\x80\x93 aktori\xc5\xb3 grup\xc4\x97, kurios d\xc4\x97mesio centre i\xc5\xa1 prad\xc5\xbei\xc5\xb3 buvo Hamfris Bogartas. XX a. 7-ojo de\xc5\xa1imtme\xc4\x8dio viduryje \xc5\xa1is pavadinimas imtas naudoti spaudos ir visuomen\xc4\x97s apib\xc5\xabdinti v\xc4\x97lesn\xc4\x99 aktori\xc5\xb3 kart\xc4\x85 po Bogarto mirties. Grup\xc4\x99 sudar\xc4\x97 Frenkas Sinatra, Dynas Martinas, Semis Deivisas jaunesnysis, Piteris Lofordas ir D\xc5\xbeojus Bi\xc5\xa1opas. Grup\xc4\x97s nariai save vadino klanu (the clan, the summit) ar pan. vardu. Jie kartu atlikdavo pasirodymus tiek scenoje tiek ir kino filmuose, kaip kad \xe2\x80\x9eOu\xc5\xa1eno vienuoliktukas\xe2\x80\x9c (1960\xc2\xa0m.). Pagrindiniais grup\xc4\x97s nariais laikyti Sinatra, Martinas ir Deivisas. Paprastai, kai vienas i\xc5\xa1 nari\xc5\xb3 numatydavo surengti pasirodym\xc4\x85, improvizuotam \xc5\xa1ou pasirodydavo ir kiti grup\xc4\x97s nariai.\n_START_SECTION_\nKilm\xc4\x97\n_START_PARAGRAPH_\nPavadinimas \xe2\x80\x9eThe Rat Pack\xe2\x80\x9c pirm\xc4\x85 kart\xc4\x85 panaudotas XX a. 6-ajame de\xc5\xa1imtmetyje apib\xc5\xabdinti b\xc5\xabr\xc4\xaf draug\xc5\xb3 i\xc5\xa1 Niujorko. Yra kelios pavadinimo kilm\xc4\x97s versijos. Viena i\xc5\xa1 j\xc5\xb3, kad pavadinim\xc4\x85 sugalvojo Bogarto \xc5\xbemona Lauren Bacall po to, kai pamat\xc4\x97 i\xc5\xa1 Las Vegaso gr\xc4\xaf\xc5\xbetan\xc4\x8dius nusita\xc5\xa1iusius jos vyr\xc4\x85 su draugais. Kita, manoma, kilo nuo \xe2\x80\x9eHolmbi Hilso \xc5\xbeiurki\xc5\xb3 ir\xc5\xa1tvos\xe2\x80\x9c, Bogarto ir Bacall gyvenamosios vietos Los And\xc5\xbeelo Holmbi Hilso rajone, kuri atstojo pagrindin\xc4\x99 vakar\xc4\x97li\xc5\xb3 viet\xc4\x85. Tuomet pradiniais nariais laikyti: Sinatra, Judy Garland, Bacall, Sid Luft, Bogart, Swifty Lazar, Nathaniel Benchley, David Niven, Katharine Hepburn, Spencer Tracy, George Cukor, Cary Grant, Rex Harrison ir Jimmy Van Heusen._NEWLINE_XX a. 7-ajame de\xc5\xa1imtmetyje be jau min\xc4\x97t\xc5\xb3 grup\xc4\x97s nariu trumpam buvo ir Norman Fell. \xc5\xa0utv\xc4\x97s \xe2\x80\x9etalismanais\xe2\x80\x9c laikytos Marilyn Monroe, Angie Dickinson, Juliet Prowse ir Shirley MacLaine.'